== Overgang til Søetaten ==
Ved Tøjhuset forblev han indtil udbruddet af [[Den Skånske Krig]], da han afskedigedes af [[Landetaten]] ([[1676]]); allerede [[1672]] nævnes han dog som [[admiral]], hvortil han dog først blev formelt udnævnt [[1675]] eller 76. 1675 kommanderede han en [[eskadre]], der blokerede [[Wismar]]. 1676 blokerede han [[Göteborg|Gøteborg]], men da han kun havde en utilstrækkelig styrke til sin rådighed, og uheld stødte til, idet [[orlogsskib]]et ''Kjøbenhavn'' ([[Kaptajn (militær)|kaptajn]] Søren Orning) kom på grund og faldt i fjendens hænder, blev han afløst af oberstløjtnant Johan Wibe og sendt som arrestant til København. Statholder [[Ulrik Frederik Gyldenløve]], der ved samme lejlighed skulle angribe Gøteborg fra landsiden, klagede til [[Christian 5.|kongen]] i stærke udtryk over, at Rodsteen ved sin ubetimelige bortgang ganske havde forspildt hans hærs chancer. Længe har hans arrest dog ikke varet, thi allerede tidligt i [[1677]] træffer vi ham i virksomhed med at samle skibe i [[Køge Bugt]], eftersom de blev færdige fra [[Holmen]]; med denne styrke sluttede han sig i juni til [[Niels Juel]] og deltog i Juli under denne i [[slaget i Køge Bugt]], hvor han sammen med admiral [[Henrik Span]] angreb det svenske grundstødte skib ''Draken'' og dettes sekundanter. I vinteren [[1677]]-[[1678|78]] var han et virksomt medlem af [[Admiralitetskollegiet|Admiralitetet]] og deltog den påfølgende sommer i Juels togt til [[Kalmar]] Sund samt i den senere påfølgende erobring af [[Rügen]]. Også i krigens sidste år var han eskadrechef og besørgede [[konvoj]]ering fra Sundet til [[Norge]]. I december 1679 – efter krigens slutning – erholdt han afsked af krigstjenesten og blev [[amtmand]] over [[Skanderborg Amt]]. Rodsteen, der 1676 blev [[Dannebrogordenen|Ridder af Dannebrog]], døde 13. maj 1681. Han var godsejer til Sønder Elkær.
Personbillede_savnes Historie